বেশি অপেক্ষা করতে হবে না রামানায়েকেকে। ওয়ানডে ও টি-টোয়েন্টি সিরিজ খেলতে ১৮ মার্চ শ্রীলঙ্কায় রওনা দেওয়ার কথা মাশরাফির। তবে তার আগে স্মরণীয় একটি ঘটনা ঘটতে যাচ্ছে শ্রীলঙ্কায়। কাল পি সারা ওভালে নিজেদের শততম টেস্ট খেলতে নামবে বাংলাদেশ। নিজের সাবেক দলটার ক্রম উন্নতি মুগ্ধই করছে শ্রীলঙ্কান বোলিং কোচকে, ‘বাংলাদেশ দারুণ এগিয়েছে। ১০০ টেস্ট খেলা তো সোজা কথা নয়। ২০০৮-২০১০ সালের দিকে যেমন দেখেছিলাম, এই দল তার চেয়ে অনেক বেশি উন্নতি করেছে। খেলোয়াড়েরা অনেক ভালো করছে। তাদের ভবিষ্যৎ খুব ভালো। বাংলাদেশ অভিজ্ঞ হয়ে উঠছে। বিশেষ করে দেশের মাঠে তারা খুব ভালো ক্রিকেট খেলেছে।’